STI แย้มผลงานปี 63 ฉายแววสดใส หลังเดินหน้าประมูลงานใหม่เพียบ
STI แย้มผลงานปี 63 ฉายแววสดใส หลังเดินหน้าประมูลงานใหม่เพียบ
STI แย้มผลงานปี 63 ฉายแววสดใส หลังเดินหน้าประมูลงานใหม่เพียบ
9 ธ.ค. 2562

นายสมเกียรติ ศิลวัฒนาวงศ์ ประธานเจ้าหน้าที่บริหาร บริษัท สโตนเฮ้นจ์ อินเตอร์ จำกัด (มหาชน) หรือ STI เปิดเผยว่า แนวโน้มผลงานช่วงโค้งสุดท้ายของปียังคึกคักต่อเนื่อง จากงานโครงการที่ทยอยแล้วเสร็จในปีนี้ตามแผนงานที่วางไว้ และการเข้าประมูลงานใหม่ ผลักดันภาพรวมผลประกอบการในปี 2562 และปีหน้าให้เติบโตกว่าปีที่ผ่านมา
จากงานที่กลุ่ม STI ได้รับความไว้วางใจให้เข้าไปดูแลควบคุมบริหารการก่อสร้างมีหลากหลายโครงการ ได้แก่ โครงการประเภทคอนโดมิเนียม, มิกซ์ยูส, อาคารอเนกประสงค์, อาคารสำนักงาน และขยายโอกาสไปยังงานโครงการอื่นๆ อาทิ โรงงานอุตสาหกรรม โรงพยาบาล เป็นต้น
นอกจากนี้ในช่วงปลายปีเป็นช่วงที่คึกคักของกลุ่ม STI โดยความคืบหน้างานโครงการขนาดใหญ่ที่บริษัทฯ ได้รับความไว้วางใจให้เข้าไปดูแล ได้แก่ งานโรงพยาบาลรวมใจรักษ์ สุขุมวิท 62 ทีมผู้บริหาร STI ได้เข้าร่วมพิธีวางศิลาฤกษ์ ยกเสาเอกอาคารโรงพยาบาล สำหรับโครงการที่แล้วเสร็จและส่งมอบงานเป็นที่เรียบร้อยแล้วในเดือนนี้
ได้แก่ โครงการโชว์รูม Mercedes Benz (Primus Autohaus) รวมทั้ง ยังมีงานอื่นๆ ในลักษณะงานโปรเจกต์ใหญ่ต่อเนื่อง ได้แก่ โครงการ One Bangkok และงานปรับปรุงศูนย์ประชุมแห่งชาติสิริกิติ์ ที่เริ่มรื้อถอนสิ่งปลูกสร้างต่างๆ เพื่อปรับปรุงครั้งใหญ่ ใช้เวลาราว 3 ปี
โดย ณ สิ้นไตรมาส 3/2562 STI มีงานในมือที่รอรับรู้เป็นรายได้ (Backlog) 1,700 ล้านบาท เพิ่มขึ้นจากสิ้นปี 2561 อยู่ที่ประมาณ 1,450 ล้านบาท จึงคาดว่า จะเป็นปัจจัยบวกสนับสนุนแนวโน้มผลงานไตรมาส 4 ปีนี้ให้เติบโตตามที่วางไว้ ตอกย้ำการเป็นผู้นำกลุ่มธุรกิจบริหารและควบคุมงานก่อสร้างครบวงจร
นายสมเกียรติ กล่าวทิ้งท้าย กลุ่ม STI ไม่เคยหยุดนิ่งในการมองหาโอกาสใหม่ๆ เพื่อการเติบโตอย่างแข็งแกร่ง ทั้งการขยายพอร์ตโครงการในมือที่หลากหลายและมีประสิทธิภาพ ควบคู่การบริหารต้นทุน และสร้างความสัมพันธ์ที่ดีกับลูกค้า รวมถึง การมองหาพันธมิตรใหม่ ใส่ใจในการอบรมวิศวกรและสถาปนิกในองค์กร ตามเป้าหมายให้กลุ่ม STI เป็นบริษัทที่ปรึกษาและผู้ให้บริการงานวิศวกรรมที่ดีที่สุดในประเทศ จึงคาดว่าจะสนับสนุนให้ปี 2563 จะเป็นปีที่ดีของ STI อย่างต่อเนื่อง